NaiveNeuron/SloPal huggingface dataset:
Milanová, Natália, poslankyňa NR SR (2019-09-24):
Vážený pán predsedajúci, vážené panie poslankyne, vážení páni poslanci, v súlade s § 73 zákona o rokovacom poriadku som bola určená predsedom výboru za spravodajkyňu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre ľudské práva a národnostné menšiny a Výbor Národnej rady Slovenskej republiky pre kultúru a médiá. Za gestorský výbor navrhujem Výbor Národnej rady Slovenskej republiky pre kultúru a médiá. Odporúčam, aby výbory predmetný návrh zákona prerokovali do 30 dní a gestorský výbor do 32 dní od prerokovania návrhu zákona v Národnej rade v prvom čítaní. Ďakujem, vážený pán predsedajúci, skončila som, prosím, otvorte rozpravu.
Grendel, Gábor, podpredseda NR SR (2021-10-01):
Prosím teraz spoločného spravodajcu z ústavnoprávneho výboru pána poslanca Miloša Svrčeka, aby informoval Národnú radu o výsledku prerokovania správy vo výboroch.
Jasaň, Viliam, poslanec NR SR (2014-03-19):
Ďakujem pekne. Ja len dve poznámky. Tá prvá, nedá mi, aby som sa nezastal pracovníkov ministerstva, štátneho tajomníka, pretože nechce sa mi veriť, že by niekto bol z nich povedal, že sa to robí kvôli životným poisťovniam. To je prvá poznámka. Druhá, dotknem sa toho, kde ste hovorili, že my, lebo z tohto zákona vyplýva, že všetci ľudia sú nezodpovední a minú svoje peniaze. Tak ja vám poviem konkrétny príklad z konkrétnej praxe. Predstavte si, že človek dovŕšil 63. rok života, žije sám, rodinu má možno mimo Bratislavy, má niekde inde, nestretáva sa s nimi často, tak sa rozhodne, že ide do domova, buď dôchodcov, alebo domu tretieho veku, alebo seniorov. Jednoducho pôjde, ide tam bývať. Má ale byt, má svoj dom, má svoj majetok, ktorý predá. Tie peniaze možno použije tak, že pôjde ešte predtým na nejakú dovolenku alebo rozdá to príbuzným, a potom ide do toho domovu sociálnych služieb, kde pri jeho dôchodku priemernom povedzme 390 euro sú tam oprávnené náklady povedzme 750 euro a žije tam v pohode, v kľude, pretože ten rozdiel platí niekto iný. A tomuto my chceme zabrániť, aby tí, ktorí majú nízky dôchodok a dostanú tie peniaze, to naozaj nie všetci, ale je tu možnosť to urobiť, tie peniaze minuli, a potom padnú do tzv. sociálnej siete a musí sa starať o nich niekto iný. Preto sa tam objavila táto poznámka. Ďakujem.
Paška, Pavol, predseda NR SR (2012-05-15):
Hlasujeme. (Hlasovanie.) 143 prítomných, 83 za, 3 proti, 57 sa zdržalo. Zvolili sme pána Petra Pellegriniho za člena Dozornej rady Sociálnej poisťovne. Ďalej.
Žiga, Peter, podpredseda NR SR (2024-02-27):
Ďalším vystupujúcim v rozprave poslanec Šipoš.
Šimečka, Michal, podpredseda NR SR (2024-06-27):
Ďakujem. Pani poslankyňa Plaváková, nech sa páči.
Kollár, Boris, predseda NR SR (2022-04-28):
S ďalšou faktickou poznámkou vystúpi pán poslanec Kéry.
Hrnčiar, Andrej, podpredseda NR SR (2016-04-27):
Ďakujem, pán poslanec. Zaujmite miesto pre navrhovateľov. Súčasne vás prosím, aby ste plnili aj úlohu spravodajcu. Otváram rozpravu k tomuto bodu programu. Do rozpravy som nedostal žiadnu písomnú prihlášku. Pýtam sa, či sa niekto chce prihlásiť do rozpravy ústne. Nie je tomu tak, vyhlasujem rozpravu za skončenú. Prerušujem rokovanie o tomto bode programu. Vážené panie poslankyne, vážení páni poslanci, pristúpime k prvému čítaniu o návrhu poslancov Národnej rady Slovenskej republiky Petra Osuského, Ondreja Dostála a Martina Poliačika na vydanie zákona, ktorým sa mení a dopĺňa zákon Národnej rady Slovenskej republiky č. 40/1993 Z. z. o štátnom občianstve Slovenskej republiky v znení neskorších predpisov a o zmene zákona č. 253/1998 Z. z. o hlásení pobytu občanov Slovenskej republiky a registri obyvateľov Slovenskej republiky v znení neskorších predpisov . Návrh zákona je uverejnený ako tlač 26. Návrh na jeho pridelenie na prerokovanie výborom je v rozhodnutí č. 16. Dávam slovo pánovi poslancovi Ondrejovi Dostálovi, aby návrh zákona uviedol.
Stohlová, Tamara, poslankyňa NR SR (2024-01-18):
Ďakujem. Ďakujem kolegovi Bužovi. Vy ste spomínali to moje obľúbené, že chránené druhy sú tu korupčníci a „naši ľudia“, nie rastliny a živočíchy, a nedá sa nesúhlasiť. Je úplne zjavné, že tejto vláde na prírode, životnom prostredí nezáleží, inak by nenavrhovala novelu, ktorej cieľ je znížiť tresty za environmentálne trestné činy, pretože už dnes práve v tejto oblasti sú tie tresty prinízke. Ja to ilustrujem na takom aktuálnom prípade pytliaka, ktorý ešte stále dnes je riaditeľom Tatranského národného parku, dúfajme, že už nie dlho, pán Peter Olexa, tak ten bol za trestný čin pytliactva, čo bolo usmrtenie chráneného vlka, v krátkom období, teda mimo krátkeho obdobia, keď bolo možné ho loviť, tak on ho usmrtil v lete, ponechal si ho v mrazničke, aby ho teda potom v zime mohol vytiahnuť a tváriť sa, že teda ho legálne ulovil. Následne si ponechal tiež trofej, vypreparovanú lebku, tak za toto všetko, kde je veľmi cítiť aj ten úmysel, dostal trest 300 eur. A dnes počúvame od predstaviteľov ministerstva životného prostredia bagatelizovanie tohto činu, tohto trestného činu práve preto, že riaditeľ TANAP-u dostal trest 300 eur, ktorý je objektívne hrozne nízky. A oni sa tvária, že veď o nič nejde, nič sa nestalo, je to pseudokauza. Je to presne pre toto. A už dnes je zjavné, že tresty v rámci envirokriminality nie sú ani odstrašujúce a nemajú absolútne žiadny preventívny charakter, a oni ich chcú ešte ďalej znižovať. To je naozaj nevysvetliteľné. (Potlesk.)
Bugár, Béla, podpredseda NR SR (2017-05-10):
Na vystúpenie pána poslanca s faktickými poznámkami traja. Končím možnosť sa prihlásiť. Pani poslankyňa Zemanová.
Ďuriš Nicholsonová, Lucia, podpredsedníčka NR SR (2017-06-21):
Jedna faktická poznámka na vaše vystúpenie. Končím možnosť prihlásiť sa s faktickou poznámkou. Pán poslanec Marosz, nech sa páči.
Pavelka, Radoslav, poslanec NR SR (2019-06-18):
Ďakujem pekne. Ja by som chcel k tomuto návrhu možno tri-štyri body. Prvá vec je, že 110 mil. fliaš, kusov, rátame s tým, že nám teda stále ostane naďalej nevyzbieraných a 110 mil. kusov je naozaj strašne veľa, strašne veľa a tých 110 mil. kusov, keď nám ostane možno v prírode, tak to naozaj nie je asi to, že nám tá príroda bude omnoho čistejšia, 110 mil. je naozaj veľké množstvo. Ďalšia vec je, pozrel by som sa na to, aj to, že v Českej republike tento systém odmietli a bolo na to viacero dôvodov a jedným z dôvodov bolo napríklad aj to, že ich odborníci dali dokopy analýzu, z ktorej vyšlo, že z 33 krajín sveta, kde je toto zálohovanie realizované v súčasnosti, len v 6 sa podarilo naplniť ambíciu 90-percentný podiel. Čiže mám aj obavu, že na koľko sa to u nás podarí, a teda či sa to vôbec podarí. Ďalej skúsenosť z Nemecka hovorí o tom, že keď sa tam prešlo na zálohovanie, klesla im miera triedenia ostatných materiálov až o 11 %, a nie som si úplne istý, ale myslím, že to trvalo až 4 až 6 rokov, pokiaľ sa to zase dostalo naspäť a stálo to ďalšie náklady v tom, že sa museli robiť ďalšie mediálne kampane, aby sa ľudia opäť k tomu vrátili. No a k tomu, že či nám to vyčistí naše rieky a či nám to vyčistí aj naše lesy, no, ja mám obavu, pretože väčšinou tie fľaše, ktoré sú tam, sú zničené, skrčené, možnože roztrhnuté a tak ďalej, a takéto fľaše sa nevrátia naspäť do systému podľa tohto zálohovania, takže ja mám obavu, či naozaj sa tento cieľ čistejšieho Slovenska vďaka tomuto zálohovaniu podarí naplniť. Ďakujem pekne.
Kaliňák, Robert, podpredseda vlády a minister vnútra SR (2013-12-03):
Ďakujem pekne. Vážená pani podpredsedníčka, vážené dámy a páni, jediný, kto tu vystúpil a svojím spôsobom mohol bez nejakého bývalého konania niečo rozprávať, bol vlastne poslanec Hlina. Zvyšní poslanci skôr prejavili určitú formu nervozity, pretože kauza Gorila, ako iste viete, tu je od roku 2005 a ´06, to znamená, jej predmetom je predovšetkým privatizácia z časov druhej Dzurindovej vlády. Aj by ste aj chceli obviniť, a mnohí to spomínate viackrát, akým spôsobom sa vyšetrovala v roku 2006 a ´10, tak v podstate ste mali dva roky na to, aby ste to vyšetrenie urobili. My ešte nie sme vo vláde ani toľko, čo bola predchádzajúca vláda. (Ruch a výkriky v sále.) Z môjho pohľadu, z môjho pohľadu, pán poslanec Galko, dva roky 2010 – 2012... (Prerušenie vystúpenia predsedajúcou.)
J. Laššáková, poslankyňa: (2007-06-26):
A tento bod sa označuje ako bod 1a a vkladá sa ďalší bod 2 v znení: 2. V § 24 sa za odsek 3 vkladá nový odsek 4, ktorý znie: „(4) Mestské zastupiteľstvo na návrh primátora zvolí najviac dvoch zástupcov primátora a na návrh primátora ustanoví rozdelenie úloh, okruh úkonov a činností, ktoré zástupcovia primátorov sú oprávnení vykonávať.“ Odôvodnenie môjho pozmeňujúceho návrhu: Obdobne ako v prípade samosprávnych územných celkov, tak ako je uvedené v § 11 ods. 2 písm. j) zákona o samosprávnych krajov, bod 14 vládneho návrhu zmeny zákona vzhľadom na značný rozsah kompetencií, ktoré mesto vykonáva takmer vo všetkých relevantných oblastiach spoločenského života, je potrebné, aby mestské zastupiteľstvo na návrh primátora zvolilo viacerých zástupcov primátora. Toto riešenie umožní racionálne rozdelenie riadiacich právomocí medzi najvyššími predstaviteľmi miest. Ďakujem pekne a prosím vás o podporu môjho pozmeňujúceho návrhu.
Lipšic, Daniel, poslanec NR SR (2013-12-17):
... ďakujem, a návrh skupiny poslancov, to je šiesty, posledný, na vydanie zákona, ktorým sa mení a dopĺňa zákon o Štátnom fonde rozvoja bývania (tlač 803).
Hrnčiar, Andrej, podpredseda NR SR (2019-09-20):
Poprosím, zaujmite miesto určené pre navrhovateľov. Teraz dávam slovo spravodajkyni, ktorú určil navrhnutý gestorský výbor pre sociálne veci, predsedníčke tohto výboru poslankyni Alene Bašistovej, aby Národnej rade podala spravodajské informácie k obidvom návrhom.
Tomanová, Viera, poslankyňa NR SR (2015-02-03):
Ďakujem pekne, trošku ma predbehol pán poslanec Podmanický, ale chcela som povedať pánovi poslancovi Kadúcovi, že nie som zvyknutá na takéto jeho vystúpenia, kde jedným dychom dnes hovoril vo svojom vystúpení o tom, ako to bolo zle nastavené, a na druhej strane súčasne povie, že sa snažíme odstrániť niečo. Vôbec to nie je o tom. A skutočne, pán poslanec, pri vašich častokrát veľmi dobrých vystúpeniach, ktoré ja osobne oceňujem, dovolím si povedať, že vôbec nerozumiete tomu, o čom ste tu rozprávali. A vôbec neviete o tom, čo všetko vláda Roberta Fica urobila a koľko noviel, aby napravila zle nastavený II. pilier, ktorý mal byť súčasťou I. piliera, a III. pilier, teda doplnkové dôchodkové sporenie, malo byť nejakou nadstavbou. Ja by som musela hovoriť o množstve a opakovanom znížení poplatkov, o eliminovaní neoprávnených a skrytých poplatkov, o obmedzení možností tých sprostredkovateľov zmlúv a podobne. To je množstvo vecí, ktoré sme urobili až po zavedení určitých garancií. A treba si uvedomiť, že pokiaľ ide o tento pilier, a budem to vždy pripomínať, ide o peniaze verejné, ide o ich investovanie. Investovanie môže byť pozitívne, ale aj negatívne, môže byť na nule. A vlastne ľudia, ktorí v tomto prípade vstupujú do II. piliera, hazardujú so svojimi dôchodkami, so svojimi budúcimi dôchodkovými rentami. (Potlesk.)
Bugár, Béla, podpredseda NR SR (2017-06-19):
Ďakujem. Otváram rozpravu a konštatujem, že som dostal písomne prihlášky štyroch, ak dobre vidím, poslankýň. Za klub SaS pani poslankyňa Blahová, za klub OĽANO pani poslankyňa Jurinová a okrem toho ešte sú prihlásení, pani poslankyňa Shahzad a pani poslankyňa Zimenová. Takže nech sa páči, za klub SaS, pani poslankyňa Blahová, máte slovo.
Remišová, Veronika, podpredsedníčka vlády a ministerka investícií, regionálneho rozvoja a informatizácie SR (2022-03-22):
Ďakujem pekne, pán predsedajúci. (Ruch v sále.) Vážené panie poslankyne, vážení páni poslanci, v čase, keď Ukrajina čelí už viac ako tri týždne barbarskému útoku a invázii zo strany Ruska, Slovensko aj celá Európska únia prijímajú rázne opatrenia s cieľom posilniť svoju bezpečnosť a tiež pomôcť vojnou zmietanej susednej krajine. Na Ukrajinu padajú ruské bomby, Rusko sa vyhráža Slovensku a dalo nás na zoznam nepriateľských krajín a nie je dôvod, aby sme peniazmi slovenských daňových poplatníkov financovali výrobu zbraní, ktoré sa potom obrátia proti nám alebo proti nášmu susedovi. (Ruch v sále.) Na rokovanie Národnej rady predkladám vládny návrh zákona, ktorým sa mení a dopĺňa zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov, ktorý bol vypracovaný ako iniciatívny materiál, a to práve v reakcii na vojnovú agresiu Ruskej federácie na Ukrajine. Predkladaný návrh zákona obsahuje dve oblasti úprav: doplnenie mechanizmu na obmedzenie účasti vo verejnom obstarávaní a zjednotenie podmienok použitia priameho rokovacieho konania v čase núdzového stavu alebo mimoriadnej situácie pre civilné zákazky alebo zákazky v oblasti obrany. Cieľom návrhu zákona je umožniť na centrálnej úrovni reagovať najmä na bezpečnostné hrozby a na situácie podobné dnešnej situácii... (Neutíchajúci ruch v sále a prerušenie vystúpenia predsedajúcim.)
B. Bugár, podpredseda NR SR: (2004-06-24):
(Hlasovanie.) Prítomných 135 poslancov, za návrh 133, hlasovania sa zdržal 1, nehlasoval 1. Tieto body zo spoločnej správy sme schválili. Nech sa páči. V. Ďaďo, poslanec: Ďakujem pekne. Keďže sme hlasovaním schválili body 1 až 9 o bode 10 nebudeme hlasovať, pretože bod 10 a 9 sa vzájomne vylučujú. A preto, pán predsedajúci, mám splnomocnenie gestorského výboru požiadať, aby sme hlasovali o tom, že predložený návrh zákona prerokujeme v treťom čítaní.
Glváč, Martin, podpredseda NR SR (2017-09-05):
Ďakujem. S faktickými poznámkami nikto. Ukončujem možnosť sa prihlásiť do rozpravy. Vyhlasujem týmto všeobecnú rozpravu za skončenú. Pán navrhovateľ nechce využiť možnosť vystúpiť ďalej. Spravodajca? Nie. Prerušujem rokovanie o tomto bode programu. Pristúpime k prvému čítaniu o vládnom návrhu zákona, ktorý sa mení a dopĺňa zákon č. 98/2004 Z. z. o spotrebnej dani z minerálneho oleja v znení neskorších predpisov a ktorým sa mení a dopĺňa zákon č. 309/2009 Z. z. o podpore obnoviteľných zdrojov energie a vysoko účinnej kombinovanej výroby a o zmene a doplnení niektorých zákonov v znení neskorších predpisov . Vládny návrh zákona má parlamentnú tlač 652, návrh na jeho pridelenie na prerokovanie výborom je v rozhodnutí č. 682. Odovzdávam slovo ministrovi financií, aby uviedol predmetný návrh. Nech sa páči.
Panáček, Milan, poslanec NR SR (2015-11-24):
Ďakujem. Vážený pán predseda, v rozprave nevystúpil žiaden poslanec a neboli podané pozmeňujúce ani doplňujúce návrhy. Pán predseda, dajte, prosím, hlasovať spoločne o bodoch 1 a 2 zo spoločnej správy s odporúčaním gestorského výboru schváliť ich.
Danko, Andrej, predseda NR SR (2018-12-13):
Vážené panie poslankyne, vážení páni poslanci, poprosím o kľud v sále. Zaujmite miesta, páni poslanci. Otváram rokovanie 39. schôdze Národnej rady Slovenskej republiky. Chcem vás požiadať, aby sme sa pred začatím rokovania prezentovali a zistili, či sme schopní sa uznášať. (Prezentácia.) Prítomných 133 poslancov. Teda Národná rada je schopná sa uznášať. Na 39. schôdzi Národnej rady budú overovateľmi poslankyne Mária Janíková a Natália Grausová. Náhradníkmi budú poslanci Róbert Puci a Martin Klus. Na dnešnom rokovacom dni o ospravedlnenie požiadali pani poslankyňa Červeňáková, Matovič, Zemanová, Žarnay. Navrhnutý program schôdze vám bol rozdaný. Teraz vás prosím, panie poslankyne, páni poslanci, ktorí ste sa prihlásili, aby ste predniesli svoje návrhy na zmenu alebo doplnenie návrhu programu. Nik. Dávam hlasovať o programe schôdze ako celku. (Hlasovanie.) Prítomných 138, za 137, zdržal sa 1. Konštatujem, že sme program 39. schôdze Národnej rady schválili. Panie poslankyne, páni poslanci, ešte vás chcem informovať, že hlasovať budeme po prerokovaní obidvoch bodov programu. Panie poslankyne, páni poslanci, pristúpime k prvému bodu programu, ktorým je druhé čítanie o zákone zo 6. decembra 2018 o osobitnom odvode obchodných reťazcov a doplnení zákona č. 595/2003 Z. z. o dani z príjmov v znení neskorších predpisov, vrátenom prezidentom Slovenskej republiky na opätovné prerokovanie Národnou radou. Materiál má parlamentnú tlač 1252. Dávam slovo spoločnej spravodajkyni z výboru pre financie a rozpočet poslankyni Irén Sárközy a prosím ju, aby informovala Národnú radu o výsledku prerokovania vrátenia zákona vo výboroch. (Rokovanie o zákone zo 6. decembra 2018 o osobitnom odvode obchodných reťazcov a o doplnení zákona č. 595/2003 Z. z. o dani z príjmov v znení neskorších predpisov, vrátenom prezidentom Slovenskej republiky na opätovné prerokovanie Národnou radou Slovenskej republiky , tlač 1252.)
Pellegrini, Peter, predseda NR SR (2015-05-14):
Prezentujme sa a hlasujme. (Hlasovanie.) Prítomných 136 poslancov, za hlasovalo 48, proti bolo 61, zdržalo sa 26 poslancov, nehlasoval 1. Tento návrh sme neschválili.
Hrnčiar, Andrej, podpredseda NR SR (2019-05-16):
Pani poslankyňa má záujem o doplňujúcu otázku. Nech sa páči.
Hrnčiar, Andrej, podpredseda NR SR (2016-10-11):
Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť ústne. Nie je tomu tak. Vyhlasujem všeobecnú rozpravu za skončenú. Chce k rozprave... Aha, pani poslankyňa Pčolinská. Dobre, poďte. (Reakcia z pléna.)
Bittó Cigániková, Jana, poslankyňa NR SR (2022-10-05):
Tomáš, nechcem to ani kaziť nejakým veľkým rozsiahlejším prejavom, tak len poviem, že toto bol, ten úvod bol jeden z najkrajších prejavov, aký som tu počula a hovoril si mi zo srdca, takže ďakujem ti za to. Len toľko.
Kollár, Boris, predseda NR SR (2021-02-24):
Chcel som reagovať, ale za dve minúty to nestihnem všetko zodpovedať pánovi poslancovi. Takže vystúpim a tam si to môžeme povedať.
Kamenický, Ladislav, poslanec NR SR (2012-07-25):
Pán predseda, dajte hlasovať o návrhu zákona ako o celku.
Laurenčík, Milan, podpredseda NR SR (2022-04-27):
Dve faktické poznámky. Uzatváram možnosť prihlásiť sa s faktickou poznámkou. Ako prvý vystúpi pán poslanec Boris Susko. Nech sa páči.
P. Hrušovský, predseda NR SR: (2004-06-30):
Budeme teraz pokračovať rokovaním o vládnom návrhu zákona o náhrade za bolesť a o náhrade za sťaženie spoločenského uplatnenia (tlač 613). Pán minister sa dostavil do rokovacej sály. Poprosím vás, pán minister aj pán poslanec Biroš, aby ste zaujali miesto pre spravodajcu a pána poslanca Pašku ako posledne prihláseného o vystúpenie. Nech sa páči, pán poslanec.
Hrnčiar, Andrej, podpredseda NR SR (2018-05-10):
Nech sa páči, spravodajca.
Kramplová, Dagmar, poslankyňa NR SR (2024-06-12):
Hlasovanie dnes o sedemnástej.
Gál, Gábor, poslanec NR SR (2016-10-14):
Ďakujem pekne za slovo. Vážené kolegyne, vážení kolegovia, nebudem zdržovať veľmi rokovanie Národnej rady. Tento návrh už tu je neviem koľkýkrát, oproti prvému čítaniu sa nič nezmenilo. Stále trváme na tomto návrhu zákona, ako je navrhnuté. Viem, že sú tu iniciatívy, aby sa znížila tá hranica na 0,3 gramu etanolu na kilogram hmotnosti a zároveň, aby tento limit alkoholu v krvi bol povolený pre všetkých účastníkov cestnej premávky, takže aj pre motoristov, vodičov motorových vozidiel. Ja si myslím, že prvý krok by sme mali spraviť to, čo sme navrhli, nakoľko pre všetkých účastníkov cestnej premávky, pre vodičov motorových vozidiel povoliť určitú toleranciu, nateraz nepoviem, že nepovažujem za správne riešenie, lebo toto nemáme prediskutované. O cyklistoch sme sa tu už bavili iks rokov, máme na to vypracovanú odbornú štúdiu, ktorú dal vypracovať pán podpredseda Národnej rady Andrej Hrnčiar, to je veľmi ucelená správa, ale nemáme túto vec predebatovanú, čo sa týka vodičov motorových vozidiel. Čiže ja by som považoval za správne, že pome najprv schváliť tento návrh zákona, ako sa nám to v praxi zavedie, ako to bude a otvorme aj túto debatu. Otvorme aj debatu, čo sa týka limitu, nejakého limitu pre vodičov motorových vozidiel. Ja sa, ako nemám proti tomu nič, aby sme túto tému otvorili, ale aby sme nešli schvaľovať niečo, čo nemáme z odbornej stránky prerokované. Čiže, vážení páni, vážení poslanci, ide o to, aby sme pre cyklistov v intraviláne, v zastavanej časti územia obce a na cestičkách pre cyklistov povolili mať vôľu požiť alkohol do miery 0,5 gramu etanolu na kilogram hmotnosti. Ďakujem pekne.
P. Paška, predseda NR SR: (2007-12-04):
(Hlasovanie.) 145 prítomných, 36 za, 55 proti, 54 sa zdržalo. Neschválili sme návrh.
Šimečka, Michal, podpredseda NR SR (2024-01-23):
Ďakujem veľmi pekne. A ďalší ústne prihlásený do rozpravy je pán poslanec František Majerský. Prosím, máte slovo.
Szőllős, Ján, poslanec NR SR (2021-03-30):
Pán poslanec Kazda, ja nesúhlasím s vami a nerozumiem tomu, na čo je to potrebné, aj tí ostatní, čo reagovali. Klíma sa týka nás všetkých. Aj klimatická kríza. Prečo je to potrebné stavať do roviny, že to je ľavicová agenda, konzervatívci a pravičiari sú proti? Ja som poslanec za Kresťanskú úniu, som pravičiar a konzervatívec a myslím si, že je chyba pravice a konzervatívnych ľudí, keď sa nevenujú problematike životného prostredia. V mojom príspevku bolo dosť čísel, dosť čísel, môžem vám to ukázať a myslím si, že je zbytočné a kontraproduktívne stavať ekonomiku proti ekologickým opatreniam. Naopak, myslím si, že ekologické opatrenia môžu byť a sú ekonomicky efektívne a že je oveľa efektívnejšie ekonomicky vynakladať teraz už preventívne na tieto opatrenia týkajúce sa klimatickej krízy, ako potom vynakladať oveľa viac prostriedkov. A už teraz vynakladáme oveľa viac prostriedkov na následky, ktoré už teraz znášame. A čo sa týka tej definície klimatickej núdze, áno, som za to a chcem pri tom aj pomôcť, aby sa zadefinovalo, čo to znamená klimatická núdza, aby sa zadefinovalo, kedy sa vyhlasuje, aby to bolo na slovenskej aj európskej úrovni. Ďakujem. (Potlesk.)
Hrnčiar, Andrej, doterajší podpredseda NR SR (2020-03-20):
Pán poslanec Michal Luciak.
Krajkovič, Mikuláš, poslanec NR SR (2018-06-18):
Vážený pán predsedajúci, pani poslankyne, páni poslanci, dovoľte mi, aby som podal spravodajskú správu. V súlade s § 73 zákona o rokovacom poriadku som bol určený Výborom Národnej rady pre pôdohospodárstvo a životné prostredie za spravodajcu k návrhu uvedeného zákona. Predkladám informáciu k predloženému návrhu. Návrh spĺňa náležitosti podľa rokovacieho poriadku a Legislatívnych pravidiel tvorby zákonov. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali výbory: Ústavnoprávny výbor Národnej rady, Výbor Národnej rady pre financie a rozpočet a Výbor Národnej rady pre pôdohospodárstvo a životné prostredie. Za gestorský výbor navrhujem Výbor Národnej rady pre pôdohospodárstvo a životné prostredie. Odporúčam, aby predmetný návrh zákona výbory prerokovali do 7. septembra 2018 a v gestorskom výbore do 10. septembra 2018. Pán predsedajúci, otvorte rozpravu.
E. Kolesár, poslanec: (2003-10-30):
Na tajné hlasovanie o návrhu na novú voľbu poslanca Národnej rady Slovenskej republiky Ľubomíra Lintnera za podpredsedu Národnej rady Slovenskej republiky bolo vydaných a poslanci si osobne prevzali 78 hlasovacích lístkov, teda na voľbe bolo prítomných 78  poslancov. Po vykonaní tajného hlasovania overovatelia Národnej rady Slovenskej republiky spočítali hlasy a zistili, že v tajnom hlasovaní o návrhu na novú voľbu poslanca Ľubomíra Lintnera  za podpredsedu Národnej rady Slovenskej republiky všetci poslanci odovzdali hlasovacie lístky. Zo 78 odovzdaných hlasovacích lístkov boli 2 hlasovacie lístky neplatné a 76 platných. Podľa platných hlasovacích lístkov overovatelia zistili, že za kandidáta Ľubomíra Lintnera hlasovalo za 63 poslancov, proti bolo 6 poslancov a  zdržalo sa 7 poslancov. Podľa čl. 90 ods. 1 Ústavy Slovenskej republiky na zvolenie podpredsedu Národnej rady Slovenskej republiky je potrebný súhlas nadpolovičnej väčšiny hlasov všetkých poslancov. Overovatelia konštatujú, že v tajnom hlasovaní Ľubomír Lintner nebol zvolený za podpredsedu Národnej rady Slovenskej republiky. Overovatelia poverili svojho člena poslanca Eduarda Kolesára oznámiť výsledok hlasovania Národnej rade. Ďakujem, pán predsedajúci.
Osuský, Peter, poslanec NR SR (2016-04-28):
Ďakujem pekne, pán predsedajúci. Skutočne to bolo dobré upozornenie na to, že sa vlastne nejedná doslova a dopísmena o amnestiu, lebo išlo o zastavenie vyšetrovania. Samozrejme, bolo oveľa racionálnejšie z Mečiarovho pohľadu zastaviť vyšetrovanie, pretože ak by sa obnažila, nedajbože, poctivým vyšetrovaním Stredoslovákmi alebo ešte lepšími kádrami línia Roháč – Lexa – Mečiar s medzifigúrami vmedzerenými medzi tieto tri nosné body, tak by to bolo nepochybne oveľa nevýhodnejšie. Zastaviť vyšetrovanie bola tá cesta, takže my vlastne rokujeme o zrušení zastavenia vyšetrovania, čo sa mi zdá, dá sa povedať, ešte menej problematické. Zmysel takéhoto rozhodnutia, hoc aj po 20 rokoch, je v tom a to je takmer biblické, že sa páchatelia dozvedia, že ničie stromy nerastú do neba. Ani ich. Dozvedel sa to vo chvíli, keď mal okolo krku slučku, aj Saddám Husajn, dozvedel sa to lyonský kat Klaus Barbie a, presne vzaté, i bez slučky na krku sa to dozvedela vyše 90-ročná súdružka prokurátorka Polednová-Brožová, ktorá sa podieľala na justičnej vražde Milady Horákovej. Je teda potrebné, aby zločinci poznali, že ich stromy do neba nedorástli. A i v dusnej kambodžskej džungli na koniec pred súdom stál Pol Pot. Je perverzné, ak v mene právnej pozitivizmu nechceme vykročiť cestou poučenia páchateľov o ich stromoch.
Kollár, Boris, predseda NR SR (2020-09-25):
Ďakujem pekne. Vážené dámy, vážení páni, chcem vás informovať o tej vzniknutej situácii, keď tunák sa v sále prerokovali niektoré správy v utajenom režime, tak sa otvorili dvere a bola tam vidieť nejaká kamera. Vyzvali ma ako predsedu Národnej rady, aby som túto vec prešetril a zistil, čo sa vlastne stalo. Takže vás chcem informovať, že je všetko v poriadku. Vznikla situácia tak, že televízia Markíza zatvorené dvere snímala a snímala tam zákaz telefónu, prerušený telefón, proste snímali si len takýto záber. V tom niekto zvnútra otvoril dvere a tým pádom zrazu ste zbadali tam tú kameru. Takže nebolo to tak, že by niekto chcel špehovať nás, vyniesť nejakú informáciu, bola to len zhoda náhod, že si robili ilustrák na to, že teraz poslanci rokujú za zatvorenými dverami v utajenom režime. To znamená, že nedošlo k úniku. Hovoril som s konkrétnou redaktorkou aj s kameramanom, nemajú žiadny záber a ani tento záber nebude odvysielaný. Takže uvedenú vec považujem za vybavenú. Ďakujem.
Kuffa, Filip, poslanec NR SR (2023-02-17):
Kolegovia, kolegyne, s týmito návrhmi zákonov v istom momente som vám povedal, že ste tu začali hrať preteky v ochrane psov a mačiek. A na výbore, však si spomínal, Jaro, že na výbore sme mali tieto témy, a mali sme ich aj inokedy, však tie debaty boli rôzne. Ja som povedal, že pokým sa tu nebudú prijímať zákony, ktoré budú ochraňovať ľudí a pomáhať ľuďom, ja odmietam hlasovať za takéto mačacie a psie zákony. Povedal som to na výbore a hovorím to tu aj teraz verejne v pléne, že tento návrh zákone, zákona úplne v pohode nepodporím, aj keby som tu mal byť jediný z pléna, ktorý nebude hlasovať za tento návrh zákona. Nech to je mementom, čo sa tu deje v tomto pléne, že my tu riešime na výbore psy, mačky, a to neni teraz, že sme s tým prišli, pretože od začiatku, raz to bol Šudík, potom to bol znova Šudík, teraz je to SME RODINA a potom ja neviem, kto s tým príde. Odmietam za takéto návrhy zákonov hlasovať.
Viskupič, Marián, poslanec NR SR (2023-02-07):
... dobre, 73 celá...
Kaliňák, Robert, podpredseda vlády a minister vnútra SR (2017-03-23):
Pani poslankyňa, určite máte pravdu, že osobitnú štatistiku porušovania tejto dopravnej značky nevedú jednotlivé dopravné inšpektoráty, podstatnejšie je to, akým spôsobom sa zameriavajú na tento typ priestupkov. A ja verím, že rovnako, a som rád, že to ste mi nevyvrátili, že situácia spred 10 rokov a dnes je dramaticky odlišná. To si myslím, že je. A to uznáte aj z pohľadu samotného vydávania týchto preukazov, kedy aj vo vlastnom zväze, ktorý vlastne má vplyv na to, akým spôsobom sa vydávajú tieto preukazy, tá situácia sa výraznejšie zmenila. Je to podobne, ako to bývalo s rôznymi šesťčísliami alebo štvorčísliami a trojčísliami podľa dnešného typu značiek, ktoré sa udeľujú a udeľovali sa vždy pod nejakým problémom, či to bol, nebol priestupok, skrátka, sa nám podarilo tú situáciu vyriešiť a dneska ju môžme hodnotiť ako uspokojivú, kedy napríklad tu priestor pre korupciu, ktorý častokrát bol predmetom diskusie aj v tomto parlamente, sme aj úplne zlikvidovali. Tento problém sme nezlikvidovali úplne, nepochybné je, že naďalej priestupcovia existujú, ale početnosť tých priestupkov aj z pohľadu volaní a oznámení dajme tomu, ktoré musia častokrát dopravné hliadky riešiť alebo tí, ktorí sa venujú ukladaniu tých zamedzovacích alebo známych papúč alebo odťahovaniu tých vozidiel, je odlišná, ako bola pred niekoľkými rokmi a postupne sa vylepšuje aj tým, že samotný stavebný zákon ukladal väčšie počty takýchto špecializovaných miest, ako boli kedykoľvek pred tým. To znamená, ten rešpekt k tejto značke sa určite zvýšil a povedal som vo svojej vete aj úmyselne v tom, že môžme tento rok si pozrieť konkrétne čísla, ktoré, nielen aktivít, ale aj tých zákrokov, ktoré sa vykonajú, aby sme vedeli vás o takejto situácii informovať. Pani poslankyňa, môžem zverejniť to, čo máme, preto som hovoril, že tento rok vykonáme určite, aby sme vedeli aj na túto vašu otázku lepšie odpovedať.
Bugár, Béla, podpredseda NR SR (2018-09-18):
Pani poslankyňa, fakt nelepíme nič k ničomu. Verte mi. Ani lepidlo už nemáme. Pán poslanec Heger.
M. Číž, podpredseda NR SR: (2009-10-29):
(Hlasovanie.) Prítomných 134 poslancov, za 49 poslancov, proti 51 poslancov, 32 sa zdržalo, 2 nehlasovali. Tieto návrhy sme neschválili.
Pellegrini, Peter, predseda NR SR (2015-05-05):
S reakciou na vaše vystúpenie traja páni poslanci. Končím možnosť prihlásiť sa s faktickou poznámkou. Ako prvý pán poslanec Viskupič.
Zemanová, Anna, poslankyňa NR SR (2023-06-15):
Vážení kolegovia, to je veľmi kratučké, technické, technická úprava. (Prerušenie vystúpenia predsedajúcim.)
Figeľ, Ján, podpredseda NR SR (2014-11-08):
Na vystúpenie pána poslanca Číža je, och, 10 faktických... Ešte sú ďalšie? Trinásť, 13, stačí. Končím možnosť ďalších. Nech sa páči, Lucia Žitňanská.
Hrnčiar, Andrej, podpredseda NR SR (2019-02-07):
Ďakujem vám, pán prezident, za vaše vystúpenie. (Odchod prezidenta SR Andreja Kisku v sprievode predsedu NR SR Andreja Danka z rokovacej sály za zvukov prezidentských fanfár.) Vážené panie poslankyne, vážení páni poslanci, pristúpime k rokovaniu o návrhu na voľbu člena Rady pre štátnu službu . Návrh má parlamentnú tlač 1300. Chcem vás informovať, že do začiatku rokovania o tomto bode programu podali poslanci podľa § 39 ods. 8 zákona o rokovacom poriadku návrh, aby sa táto voľba vykonala tajným hlasovaním. Dávam slovo poverenej členke výboru pre sociálne veci poslankyni Magdaléne Kuciaňovej, aby návrh uviedla a informovala Národnú radu o výsledku prerokovania návrhu vo výbore.
Horváthová, Eva, poslankyňa NR SR (2021-06-22):
Pán predsedajúci, tým sme vyčerpali hlasovanie o všetkých pozmeňujúcich návrhoch zo spoločnej správy a z rozpravy. Mám splnomocnenie gestorského výboru navrhnúť postúpenie prerokovania návrhu zákona do tretieho čítania ihneď. Dajte, prosím, hlasovať o tomto návrhu.
Ďuriš Nicholsonová, Lucia, podpredsedníčka NR SR (2018-02-09):
Pán poslanec Blanár.
Ľupták, Pavel, poslanec NR SR (2024-04-24):
Pán predsedajúci, dajte, prosím, hlasovať o návrhu zákona ako o celku s odporúčaním gestorského výboru schváliť v znení schválených pozmeňujúcich a doplňujúcich návrhov.
Fico, Robert, poslanec NR SR (2021-11-11):
Môžem odpovedať?
Bugár, Béla, podpredseda NR SR (2017-04-06):
Pán poslanec Kéry, môžte reagovať na faktické poznámky.
Šimečka, Michal, podpredseda NR SR (2023-11-16):
Ďakujem veľmi pekne. Budeme teraz pokračovať v rozprave a vystúpi pani poslankyňa Veslárová.
Fronc, Martin, poslanec NR SR (2011-02-09):
Ďakujem pekne, pán predsedajúci. Vážený pán minister, kolegovia, kolegyne, ja nebude dlho hovoriť, najprv to podstatné, čo chcem urobiť, a to dávam návrh pre pána spravodajcu, aby zo spoločnej správy vybral bod 5 na osobitné hlasovanie. Je to bod, ktorý tu už zaznel. Týka sa umožnenia vstupu do obydlia policajtov na kontrolu uloženia zbraní. Myslím, že na tom výbore sme sa zhodli na stanovisku. Pán predkladateľ, pán minister nakoniec takisto s tým stanoviskom súhlasil, ale chcem, aby sa o ňom osobitne hlasovalo. A teraz predsa mi len nedá trošku nereagovať na to, čo tu zatiaľ zaznelo. Musím povedať, že keď prišiel ten zákon, tak som nečakal, že to vyvolá takú búrlivú odozvu v spoločnosti a toľko e-mailov, takpovediac, istým spôsobom zanietených, ale jednostranne lobistických som dávno na svoju e-mailovú adresu nedostal. Jednoducho, musel som si veľmi prácne čistiť e-mail, poštu, aby som vôbec dostával správy. Dobre. Aj na výbore sme veľmi vášnivo o tom debatovali, aj teraz vnímam isté emócie, ale vecne. Chcem povedať, viete je celkom isté, že ten zákon je aj reakciou na to, čo sa udialo v tej Devínskej Novej Vsi a je to hrozná tragédia, ktorá sa tam stala. Celkom prirodzene taká reakcia je. A teraz tu sú dve misky váh. Na jednu stranu hovoríme, že istú skupinu ľudí zaťažíme ďalšími povinnosťami a starosťami. Istým spôsobom im skomplikujeme život. Na druhej strane tieto opatrenia majú viesť na to, aby sme ľudí ochránili pred takými tragédiami, aká sa udiala v Devínskej Novej Vsi. A teraz sa môžeme sporiť, že čo nám povedia štatistiky, a či budú tie testy dobré alebo nebudú. Viete, ja som roky síce prednášal aj štatistiku, ale odvolám sa na významnejšieho kolegu štatistika, ktorý povedal, že človek je veľmi zlý, najhorší štatistický materiál. A preto tá informácia nikdy nebude ako taká, že je to takto alebo onak. Aby som vám to trošku priblížil, si dovolím urobiť jeden príklad – štatistický materiál človek. Keď chcete zistiť, či ten nosník môžete použiť a má nosnosť, ja neviem 1 000 kilopondov, no tak vyskúšate, povedzme 100 nosníkov a z toho dva prasknú. Tak viete povedať, že na 98 % odhadujete, že ten nosník to udrží. No, ale takéto pokusy asi s človekom robiť nemôžete, pravda. To som vybral taký extrémny príklad. A tuná, keď sa mám rozhodovať, pretože ja si nemyslím, že o rok, o dva budeme vedieť už s istotou povedať, či tie psychotesty pomohli alebo nepomohli, ale ani jedna, ani druhá strana to takto nemôže povedať. Bude to vnímať ako svoj názor alebo niečo podobného, ale v tomto si pomôže tak trošku ako právnym známym výrokom. Trochu ho síce si prispôsobím „In dubio pro reo“. Ako v istej neistote, v pochybnostiach pre vec. Ak sa mám rozhodovať, tak v tejto neistote ako v tom, určite pre vec je pre mňa to, že podporím naozaj väčšiu ochranu ľudí, pretože myslím si, že to je predsa len viacej v tomto smere. Z tohto pohľadu vnímam aj podporu prijatia tohto zákona. Ďakujem pekne kolegovia. (Potlesk.)
Bugár, Béla, podpredseda NR SR (2017-05-10):
Pani poslankyňa, chcem sa opýtať, či ešte budete dlho, lebo...
Bagačka, Michal, poslanec NR SR (2014-05-14):
Ďakujem. Dovoľte mi, aby som predložil krátky pozmeňujúci návrh. Ide o legislatívno-technickú úpravu názvu zákona v nadväznosti na doplnenie ďalších článkov do návrhu zákona. Teda návrh. Pozmeňujúci návrh poslanca Národnej rady Slovenskej republiky Michala Bagačku k vládnemu návrhu zákona, ktorým sa mení a dopĺňa zákon č. 136/2001 Z. z. o ochrane hospodárskej súťaže a o zmene a doplnení zákona Slovenskej Národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov a ktorým sa mení a dopĺňa zákon č. 99/1963 Zb. Občiansky súdny poriadok v znení neskorších predpisov (tlač 897): V názve zákona sa slová „ktorým sa mení a dopĺňa zákon č. 99/1963 Zb. Občiansky súdny poriadok v znení neskorších predpisov“ nahrádzajú slovami „ktorým sa menia a dopĺňajú niektoré zákony“. Ďakujem, skončil som.
Šimečka, Michal, podpredseda NR SR (2024-01-12):
Ďakujem veľmi pekne. Na vaše vystúpenie nie sú faktické poznámky a preto pokračujeme ďalej. A ďalším písomne prihláseným je pán poslanec Matovič. A hnutie SLOVENSKO má ešte 45 minút a 9 sekúnd.
Vaľová, Jana, poslankyňa NR SR (2019-09-10):
Ďakujem veľmi pekne. Súhlasím s tým, že treba spresniť podmienky verejného obstarávania, pani Remišová, ale chcem sa jedno spýtať, akým spôsobom sa zameriavate na boj proti korupcii. Zameriavate sa len u tých, u ktorých chcete, a nevidíte tých, ktorí robia to, čo robia, a poviem prečo. Hovoríte, ako vy budete čestne postupovať, ja vám spomeniem niektorých vašich nominantov, ktorých ste podporili ako primátorov, a čo sa tam deje. Spomeniem strechu v Michalovciach, kde bola verejná súťaž za 4,5 mil., vyhrala ju firma Swietelsky, asi viete, ku komu má blízko táto firma, určite viete, určite nie k strane SMER, a táto firma teraz navyšuje o 0,5 mil. zákazku, zatiaľ čo v Humennom, zase poviem len svoj príklad, som strechu na štadióne opravila za 480-tisíc, a zákon, ktorý sme tu schválili z vašej dielne, pána Beblavého, že vlastne nebol zapísaný, zapísaný podnikateľ v zozname spolupracujúcich s, s rekt..., so sektorom miest a obcí, tak dostal, tak sme dostali pokutu 30-tisíc euro len za to, že tam nebol zapísaný, a keďže sa dopísal, bol čestný a poctivý, tak aj napriek tomu dostal pokutu, lebo takto zle sme schválili zákon. A ja sa spýtam, či viete o pánu primátorovi, ktorého ste podporili v Humennom, že už sú tam petície, že firma Swietelsky, ktorú som pred chvíľou spomínala, pred dvomi rokmi som otvorila verejnú súťaž, uzavrela som ju. Napísala som Úradu pre verejné obstarávanie, že v nej nebudem pokračovať, lebo tam boli problémy. A pán primátor ju bez všetkého o dva roky podpísal. O dva roky podpísal verejnú súťaž, bude to ešte predmetom sporu. Neviem, či viete, že vám pán primátor verejne robí súťaže, kde vyhrávajú spriaznené firmy, ktoré priamo sú na jeho plagátoch, a vyhrávajú zákazky, ktoré dajú o 10 eur drahšie, a dokonca posledná zákazka, nákup rolby, bola taká, že vyhrala firma, ktorá bola o niekoľko tisíc eur drahšia. Tak sa vás spýtam, pani Remišová... (Prerušenie vystúpenia časomerom.)
Hrnčiar, Andrej, podpredseda NR SR (2016-10-27):
Pán poslanec, mal by ste reagovať na vystúpenie s faktickou poznámkou...
B. Bugár, podpredseda NR SR: (2004-09-07):
(Hlasovanie.) Prítomných 131, za 81, proti 3, hlasovania sa zdržalo 47 poslancov. Konštatujem, že sme schválili, že aj tento návrh zákona prerokujeme v druhom čítaní. Nech sa páči.
J. Mikuš, poslanec: (2004-09-23):
Je ozaj, nechcem povedať, že riskantné, ale je ozaj riskantné teraz hovoriť o zmenách, sadzbách, resp. dokonca o vylúčení niektorých daní, ktoré sú v rámci celkovej decentralizácie, v rámci celkových dohôd, ktoré boli jednak so ZMOS-om a jednak s ministerstvom financií, tak, aby boli naplnené príjmy rozpočtu obcí a vyšších územných celkov. A čo sa týka tých automatov. Takisto to bolo niekoľkokrát prerokúvané. Dokonca pani kolegyňa Antošová mala jeden z návrhov. Ten konkrétny návrh sa dotýkal viacerých paragrafov a neviem presne, ale viem, že pri tom návrhu kolegyne Antošovej nás legislatívci upozornili, že ak nebude to dotknuté ďalších, resp. ďalšie odôvodnenie v ďalších bodoch a paragrafoch, tak legislatívne tam nastane problém. Chcem vás poprosiť o podporu tých návrhov, ktoré boli v spoločnej správe, až na ten, ktorý som predložil a, samozrejme, Košice, ktoré sme ani nie my, ale skôr Košice pozabudli riešiť tak, ako je v spoločnej správe riešená Bratislava. Ďakujem pekne.
Figeľ, Ján, podpredseda NR SR (2013-03-20):
Nech sa páči, Martin Poliačik.
B. Bugár, podpredseda NR SR: (2006-03-15):
Pán poslanec Madej.
Jurinová, Erika, podpredsedníčka NR SR (2012-11-07):
Ďakujem pánovi poslancovi. Týmto sme vyčerpali písomne prihlásených. Pýtam sa, či sa chce niekto do rozpravy prihlásiť ústne? Žiadnych prihlásených poslancov, preto vyhlasujem rozpravu za skončenú. Chce k rozprave zaujať stanovisko pán navrhovateľ? Pán spravodajca? Ďakujem pekne. Prerušujem rokovanie o tomto bode programu. Vzhľadom k tomu, že tu nevidím ani pána poslanca Kaníka, ktorý by mohol predniesť ďalší návrh poslanecký, a gestorský výbor ešte stále neukončil svoju činnosť alebo teda majú naplánované stretnutie o 14.30 hodine, takže vyhlasujem 10-minútovú prestávku. (10-minútová prestávka.) (Po 10-minútovej prestávke.) Vážené panie poslankyne, páni poslanci, skracujeme prestávku, pretože sa môžeme vrátiť k bodu, k návrhu poslancov Ľudovíta Kaníka, Pavla Frešša a Viliama Novotného na vydanie zákona, ktorým sa mení a dopĺňa zákon č. 372/1992 Zb. o priestupkoch . Návrh má parlamentnú tlač 250, návrh na jeho pridelenie na prerokovanie výborom je v rozhodnutí č. 233. Prosím poslanca Ľudovíta Kaníka, aby návrh zákona uviedol. Nech sa páči.
Saloň, Marián, poslanec NR SR (2023-02-07):
Pán predseda, až neuveriteľné konštatovanie z mojich úst, že súhlasím s vaším vystúpením, lebo vlastne veľa spoločných, spoločných prienikov našich názorov nenájdeme, ale mali ste pravdu, doslova a do písmena, pravdu, že ako sa môže stať, že minister dôjde na vládu s návrhom zákona o reforme Policajného zboru a vláda mu ju zareže. Veď to je, veď to je na výsmech, to je presne na výsmech a, bohužiaľ, ale pán poslanec Kyselica sa dal nahovoriť, tak ho použili ako výťah a došiel s touto čiastkovou reformou Policajného zboru, ktorá sa týka iba riadiacich pracovníkov, ale tu chcem podotknúť, že ja si tých riadiacich, poctivých riadiacich pracovníkov policajných veľmi vážim aj ich robotu a vám garantujem, že tí riadiaci, policajní pracovníci majú sami problém s touto, s touto legislatívnou iniciatívou pána poslanca, lebo vedia, čo by sa strhlo u nich na útvaroch, ak by takéto niečo došlo, že riadiaci pracovníci budú mať 200-percentné príplatky za riadenia. Ak by bolo, že v tomto návrhu zákona, ako som to povedal vo svojom vystúpení, že prvá platová trieda sa zvyšuje o 200 % a od nej sa budú odvíjať tie ďalšie, tak to by bolo super, to by presne splnilo účel zákona, ktorý bol uvedený v dôvodovej správe, že zvýšiť atraktivitu uchádzania sa o Policajný zbor, ale myslím si, že výkon ministra za celého funkčné obdobie ste zhrnul ideálne, lepšie ako ja.
Grendel, Gábor, podpredseda NR SR (2023-06-16):
S reakciou na faktickú poznámku pán poslanec Čekovský.
Grendel, Gábor, podpredseda NR SR (2021-03-30):
V rozprave teraz vystúpi pán poslanec Andrej Stančík.
P. Frešo, poslanec: (2008-05-14):
Zároveň je tam vysoký dôraz na to, čo jediné funguje, zdá sa, za tejto vlády, a to, čo jediné zatiaľ pomáhalo pri všetkých škandáloch, ktorými sme boli svedkami. A to je okamžitá verejná kontrola. To znamená, že pokiaľ budú tieto dve podmienky splnené, tak si myslím, že je v záujme aj koaličných poslancov, aby sme latku, ktorú na Slovensku dnes máme, posunuli vyššie, to znamená, aby sme nedávali dotácie dlžníkom a zároveň aby verejnosť mohla kontrolovať, kto je poberateľom. Keď sa pozriete na návrh tejto novely zákona, zistíte, že má dve strany. Je veľmi jednoduchý. A je ťažké voči nemu niečo politicky namietnuť. Ja som sa tešil na debatu zo strany vládnej koalície, akým spôsobom sa k tomuto návrhu postaví. Dúfam, síce už vlastne nemôže vystúpiť nikto, že tak aspoň vo faktických niekto zareaguje na tento návrh, aj vzhľadom na to, že aj koaličný poslanec by mal teda cítiť istú zodpovednosť za to, ako to u nás v republike vyzerá. A keď je na stole návrh, ktorý evidentne túto situáciu zlepšuje, evidentne reaguje na škandály, ktoré sú už známe, ale, mimochodom, aj predchádza škandálom, ktoré možno dnes ešte nie sú známe, ale už sa stali, ale by sa stať už nemohli, pokiaľ by tento zákon bol v platnosti, bolo by dobré, keby aj koaličný poslanec zvážil istú mieru autonómneho správania, istú mieru poradenia sa so svojím svedomím a podporil takúto jednoduchú a, trúfam si to povedať, úplne nepolitickú, čisto občiansku novelu, ktorá ale účinne rieši mnohé z problémov, ktorým dnes čelíme. Preto by som chcel aj touto cestou vyzvať koaličných poslancov, aby si prehodnotili tento návrh zákona, hlasovanie o ňom je zajtra o 11.00 hodine. Možno to posunúť do druhého čítania, kde si môžeme nejaké technické veci vylepšiť, kde môžeme byť trebárs podrobnejší, kde môžeme naozaj niektoré ustanovenia zmeniť, ale v každom prípade si myslím, že zodpovedné by bolo posunúť to do druhého čítania. A to je vlastne také aj moje posolstvo, pretože nepochybujem, že opoziční poslanci to podporia. Smerom ku koaličným poviem, buďme zodpovední, urobme nejaký krok, ktorý posunie latku vyššie, preto, aby mala úžitok z toho celá spoločnosť. Ďakujem veľmi pekne.
T. Cabaj, podpredseda NR SR: (2010-02-10):
Otváram všeobecnú rozpravu. Opäť konštatujem, že písomne sa do rozpravy nikto neprihlásil. Panie poslankyne, poslanci, kto má záujem do rozpravy sa prihlásiť ústne? Nikto sa do rozpravy nehlási. Končím možnosť prihlásiť sa do rozpravy. Zároveň vyhlasujem rozpravu za skončenú. Panie poslankyne, poslanci, skôr ako pristúpime k tajnému hlasovaniu, chcem pripomenúť, že svoju voľbu vyjadríte tak, že na hlasovacom lístku pri každom mene a priezvisku kandidáta označíte tú alternatívu, za ktorú hlasujete, „za“, „proti“, „zdržiavam sa“. Pri voľbe členov Rozhlasovej rady je platný ten hlasovací lístok, na ktorom je označená alternatíva „za“ najviac u 5 kandidátov. Pri voľbe člena Správnej rady Ústavu pamäti národa je platný ten hlasovací lístok, na ktorom je označená alternatíva „za“ najviac u jedného kandidáta. Hlasovací lístok je neplatný, ak pri niektorom mene nie je voľba označená alebo ak je hlasovací lístok menený alebo doplňovaný. Hlasovanie vykonáme na osobitných hlasovacích lístkoch. V prípade nezvolenia požadovaného počtu členov na tejto schôdzi Národnej rady vykoná sa opakovaná voľba, do ktorej postúpia všetci kandidáti, ktorí nebudú zvolení. Teraz prosím všetkých overovateľov, aby sa ujali svojej funkcie, dohliadali na priebeh volieb. Súčasne ich prosím, aby hlasovali ako prví. Panie poslankyne, poslanci, pristúpime k vykonaniu tajného hlasovania. (Akt tajného hlasovania.)
A. Belousovová, podpredsedníčka NR SR: (2009-06-17):
Dávam slovo spravodajcovi, ktorého určil navrhnutý gestorský výbor, ústavnoprávny výbor, predsedovi tohto výboru Mojmírovi Mamojkovi. Nech sa páči.
Blanár, Juraj, podpredseda NR SR (2021-10-20):
Ďakujem aj ja a teraz poprosím alebo dávam možnosť pánom poslancom a paniam poslankyniam sa prihlásiť ústne do rozpravy, ak majú záujem. Nie je tomu tak, vyhlasujem teda rozpravu za uzavretú. Chcem sa spýtať pána navrhovateľa, či má záujem o záverečné slovo. Nie. Pán spravodajca, tak vás aspoň poprosím, aby ste oznámili termín hlasovania o tomto bode.
Grendel, Gábor, podpredseda NR SR (2020-05-19):
Pani poslankyňa Cigániková.
Paška, Pavol, predseda NR SR (2013-02-12):
Zvolávam poslanecké grémium. (Krátka pauza.) Ešte, pán podpredseda vlády, pán podpredseda vlády, ja si myslím, že kľudne môžete predniesť návrh. (Reakcie z pléna. Ruch v sále.) Dámy a páni, nie je to neobvyklé, aby poslanecké grémium nerokovalo aj počas rokovania schôdze. Pán podpredseda.
P. Paška, predseda NR SR: (2008-09-17):
Konštatujem, že v tajnom hlasovaní sme zvolili Pavla Abrhana za predsedu výboru pre kultúru a médiá. Samozrejme, pán poslanec Abrhan prijmite aj moju gratuláciu k zvoleniu. Ponúkam vám teraz miesto, ktoré vám patrí vo vedení. A môžete ho zaujať a teším sa na spoluprácu. Ďakujem pekne, kolegyne, kolegovia. Budeme pokračovať teraz... (Hlas z pléna.) Pán poslanec, nech sa páči, prepáčte, nech sa páči, máte slovo.
Bugár, Béla, podpredseda NR SR (2017-09-13):
Prepáčte, ja sa dopredu ospravedlňujem, ale dúfam, že táto kancelária Štrpka, neviem, ako sa volá, Soukeník, nás napadne v Občianskom súdnom poriadku. Takže, pán poslanec Dostál, nech sa páči, môžte mať faktickú poznámku.